**Csongrád Város Polgármesterétől**

**M**

###### Száma: FJL/294-2/2020.

###### Témafelelős: Keller Ilona

# E l ő t e r j e s z t é s

# Csongrád Város Önkormányzata Képviselő-testületének

**2020. június 24-i ülésére**

Tárgy: A Csongrád Televízió Kft. 2020 évi üzleti terv jóváhagyása

**Tisztelt Képviselő-testület!**

A Csongrád Televízió elkészítette a 2020.évi üzleti tervét, amely az előterjesztés 1. számú mellékletét képezi.

Az üzleti terv a 2020. évi költségvetési tárgyalásokon már egyeztetett bevételekkel és kiadásokkal számol (a költségvetési kerettárgyalás Kft-re vonatkozó anyaga a Fejlesztési és Üzemeltetési irodán megtekinthető)

A Kft. alapvetően közszolgálati feladatellátására és a médiaszektorban tapasztalható éles versenyhelyzetre tekintettel tevékenysége továbbra is önkormányzati támogatással tartható A Kft. 2020. évi működéséhez az önkormányzat költségvetésében 21.500 eFt-ot biztosított, ami az eddigiekhez hasonlóan a Kft. legjelentősebb bevételét jelenti. A járványügyi helyzet kapcsán bevezetett, a munkabéreket terhelő járulékok csökkentésére vonatkozó intézkedés miatt az önkormányzati támogatásból 1 millió forint elvonásra került.

A Kft. összességében 40.100 eFt kiadással és egyező összegű bevétellel tervez. Gazdálkodáshoz igyekszik az elérhető pályázati forrásokat, támogatásokat maximálisan igénybe venni, így erre az évre is elnyerte az NMHH vissza nem térítendő támogatását 3.180 e ft értékben. Tekintettel arra, hogy bevételi oldal a pénzforgalomban megjelenő kiadásokra biztosít fedezetet, a 2019. évi üzleti terv alapján a Kft-nek ebben az évben is az értékcsökkenési leírással megegyező vesztesége várható amely az előző év tapasztalata alapján a saját bevételek növekedésével mérséklődhet.

A Kft. Felügyelő-bizottsága a 2020. évi üzleti tervet az elektronikusan kiküldött anyag alapján véleményezte és azt elfogadásra javasolja.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Város Önkormányzatának Képviselő-testülete megtárgyalta a „Csongrád Televízió Kft. 2020.évi üzleti terv jóváhagyása” tárgyú polgármesteri előterjesztést és az alábbi döntést hozza.

A Képviselő-testület elfogadja a Csongrád Kft-nek az előterjesztés 1. számú melléklete szerinti 2020. évi üzleti tervét.

Határidő: végrehajtásra 2020. december 31.

Felelős: Donka Ferencné ügyvezető igazgató

Erről jegyzőkönyvi kivonaton értesítést kapnak:

1. A Képviselő-testület tagjai
2. Fejlesztési és Üzemeltetési Iroda és általa
3. Csongrád TV Kft.

Csongrád, 2020. június 11.

Bedő Tamás

polgármester